《访宋钱氏书藏歌》
清代·劳格

忠懿余间嗜书史，吟成属草钟王似。熙陵睿赏每移情，承家文王多佳士。

有人风月贪西泠，一片松篁九里亭。新绿含波快廷眺，看山杰阁临郊坰。

阁里牙签夸插架，风前芸叶纷来下。清昼披吟独啸歌，人如脉望餐仙化。

笑谪蓬莱答远怀，一时朋好嗟天涯。榜题曾说眉山老，有时笠屐来莎阶。

中朝俨昱差相抗，琴盏从容徵雅量。并如文僖好丛残，娘嬛可到应先访。

情迁事往移心神，陌上花开又晚春。善本流传何可见，铁券玉册问渔人。

间探遗址行芳野，亦如梵夹乌金瓦。浅草寒烟约略间，空余春涨缘堤泻。

放怀往昔几沈吟。自来名迹劳幽寻。书城墨妙已千古，韵事今犹播艺林。

作者简介：（1820—1864）清浙江仁和人，字保艾，一字季言。诸生。与兄权均精校雠之学。校补父经原之《唐折冲府考》成书。赵钺撰《唐郎官石柱题名考》、《唐御史台精舍题名考》近半，以年老，付格续成之。咸丰间避兵，自塘栖迁双溪，再迁同里，忧伤病卒。所著尚有《读书杂识》。